Sikiley , sem stundum er kölluð „ drottning Miðjarðarhafsins “ , er heimsótt í þessari einstöku ferð . Náttúrufegurðin á eyjunni undurfögru er ólýsanleg og fornar minjar vitna um 3000 ára mannlíf ólíkra þjóða . Ferðin hefst í Brixen og er ekin leið þaðan til Genúa með viðkomu í Bardolino við Gardavatn . Siglt er til Palermo , höfuðborgar Sikileyjar , og þaðan ekið á náttstað í Campofelice . Farið verður í skoðunarferðir um eyjuna á áhugaverða staði en flestir viðkomustaðir okkar eru á heimsminjaskrá UNESCO . Við skoðum Cefalú , bæ með merkilegum , arabískum blæ , og komum til gömlu konungsborgarinnar Monreale en hún státar af stórkostlegri dómkirkju og byggingum þar sem saman fara arabísk , býsönsk og gotnesk menningaráhrif . Leiðin til Acireale yfir Modonia fjöll , með viðkomu í gömlu borginni Enna , er spennandi og með einstöku útsýni . Eldfjallið Etna verður á dagskrá og hin merka borg Syracuse heimsótt en tímalaus fegurð hennar hrífur alla . Útsýnið frá Taormina út á hafið og til litlu eyjunnar Isola Bella er magnað og lætur engan ósnortinn en hér skrifaði Halldór Laxness Vefarann mikla frá Kasmír . Áður en siglt er til baka til meginlandsins gefst tækifæri til að skoða höfuðborgina Palermo en glæsilegri ferð lýkur í ítölsku borginni Novara á Ítalíu . Ferðin heldur áfram suður á leið en nú verður ekið í rólegheitum til Genúa . Á leiðinni verður stoppað í bænum Bardolino við Gardavatnið . „ Þar er nóg , vín & vatn “ , eins og þeir segja . Bærinn er einn aðal vínræktar - og baðstrandarbær Gardavatns , líflegur og skemmtilegur bær heim að sækja . Hér verður gefinn tími til að spóka sig og fá sér hádegishressingu áður en ferð heldur áfram til Genúa þar sem við stígum um borð í skip sem siglir til Palermo . Brottför þaðan um kvöldið og tekur siglingin um 20 klst . Gist verður í tveggja manna klefum á skipinu og verður kvöldverður snæddur um borð . Þetta er einstaklega skemmtileg sigling og góð aðstaða um borð . Við snæðum morgunverð og njótum okkar á siglingunni á Miðjarðarhafinu . Upplagt er að sóla sig , sitja úti með prjóna eða bók , eiga gott spjall við ferðafélaga og njóta þess að líða áfram á spegilsléttu hafinu . Siglt verður fram hjá eyjum eins og Korsíku , Elbu og Sardiníu . Förinni er heitið til Palermo , höfuðborgar Sikileyjar . Nú verður ekið rakleiðis til Campofelice í nágrenni Cefalú þar sem gist verður í 4 nætur á góðu hóteli . Við hótelið er einkabaðströnd , útisundlaug og fallegur garður með nuddpotti , borðum og stólum . Einnig er í boði líkamsrækt og heilsulind . 22. maí | Skoðunarferð í Cefalú & frjáls tími Í dag verður farið í skemmtilega skoðunarferð um borgina Cefalú . Borgin er þekkt fyrir sérstakan arabískan blæ en arabar sem þar voru við völd í rúm 200 ár settu mark sitt á samfélagið sem og Býsanska ríkið sem hafði þarna yfirráð í 500 ár á undan þeim . Við skoðum gamla miðaldahluta borgarinnar , meðal annars dómkirkjuna sem er ein áhugaverðasta miðaldabygging Sikileyjar . Að loknum frjálsum tíma í Cefalú verður ekið aftur á hótel með tíma aflögu til að njóta frábærrar aðstöðu hótelsins . Framundan er dagur sem byrjar á glæsilegri ferð í gömlu konungsborgina Monreale . Þetta er yndislegur bær sem státar af einni stórkostlegustu dómkirkju eyjunnar og klaustri heilags Benedikts frá 12. öld . Dómkirkjan er í sérlega fallegum byggingarstíl þar sem blandast saman arabísk , býsönsk og gotnesk menningaráhrif sem voru algeng á þessum tíma . Kirkjan er skreytt fjölmörgum , töfrandi mósaíklistaverkum úr Gamla og Nýja testamentinu frá gólfi og upp í loft , sem eru svo dæmigerð fyrir Sikiley . Eftir góðan tíma hér snúum við til Palermo sem stendur við fallegasta flóa eyjunnar . Sagt er að engin önnur borg hafi jafn oft orðið fyrir innrásum og Palermo en einmitt það skýrir fjölbreytta menningu borgarinnar . Þessi borg kemur manni skemmtilega á óvart . Við förum í skoðunarferð og lítum á nokkra þá dýrgripi sem hér er að sjá , m.a. dómkirkju frá 6. öld og höllina Palazzo Normanni . Báðar voru byggðar í arabískum-normönskum stíl og eru á heimsminjaskrá UNESCO . Dagur í rólegheitum og slökun . Við ætlum að njóta þess að vera á þessum fallega stað og nýta okkur þessa frábæru aðstöðu við hótelið . Einnig er hægt að fara í göngu eftir fallegri strandlengjunni eða taka strætisvagn inn í Campofelice eða Cefalú . Við kveðjum þennan fagra stað og ökum nú töfrandi leið yfir Madonia fjöllin til Enna sem var hjarta Sikileyjar í fornöld . Útsýnið frá borginni er undurfallegt en borgin er í 968 metra hæð upp á fjallinu Monti Erei . Við fáum okkur hressingu og könnum líf bæjarbúa . Eftir það verður ekið til Acireal þar sem gist verður næstu 5 nætur á hóteli í nágrenni við Taormina . Á hótelinu er einkabaðströnd , útisundlaug og garður . 26. maí | Eldfjallið Etna & hádegishressing hjá vínbónda Nú verður farið í ævintýraferð á eldfjallið Etnu , sem er eitt þekktasta eldfjall Evrópu . Ekið verður að rótum fjallsins en þaðan gefst áhugasömum tækifæri á að taka kláf upp í 2.918 m hæð . Þegar upp er komið heldur ferðin áfram með jeppum um svæðið . Þetta er mikil upplifun og ferð sem ekki má missa af . Eftir það verður farið í hádegishressingu til vínbónda í nágrenni fjallsins . 27. maí | Skoðunarferð til Syracuse Tímalaus fegurð fornu borgarinnar Syracuse heillar okkur í dag . Hvergi er eins mikið af forngrískum minjum eins og hér , enda var þetta ein stærsta borg Grikkja til forna , stærri en Aþena . Í mörg hundruð ár var þetta mikilvægasta borg eyjunnar . Hér má sjá stórkostlegar fornminjar t.d. grískt leikhús sem var höggvið í klett með sætum fyrir 15.000 áhorfendur . Einnig verður farið út á eyjuna Ortygia sem hefur að geyma ca 2.500 ára sögu þar sem fyrirfinnast minjar frá tímum Grikkja , Rómverja og miðaldabyggingar Normanna auk fallegra barokkbygginga sem prýða borgina . Hér verður einnig tími til að fá sér hressingu og upplifa líf bæjarbúa . 28. maí | Dagur í Taormina Taormina er undurfallegur bær sem er byggður í brattri hlíð , hátt uppi á bjargi yfir Jóníska hafinu . Héðan er stórfenglegt útsýni út á hafið og yfir á litlu eyjuna fyrir framan , Isola Bella . Í gegnum aldirnar hafa margir rithöfundar skrifað hér fræg verk og slóst Halldór Laxness í þeirra hóp þegar hann skrifaði hér bókina Vefarinn mikli frá Kasmír . Þessi skrif juku mjög á vinsældir bæjarins , sem þótti áður ómissandi áfangastaður í Evrópuhringferð heldra fólks . Efst í bænum má sjá gamalt hringleikahús Grikkja og Rómverja sem enn er í notkun og þaðan er eitt fallegasta útsýni eyjunnar . Að skoðunarferð lokinni gefst fráls tími til að skoða bæinn og feta þessar skemmtilegu götur . 29. maí | Dagur í rólegheitum og slökun Í dag má njóta þess að vera á þessum fallega stað og nota hina frábæru aðstöðu við hótelið . Einnig er hægt að fá akstursþjónustu gegn vægu gjaldi frá hótelinu inn í bæina Acireale og Santa Tecla eða fá sér göngu inn í Santa Tecla en gangan þangað tekur ca 30 mínútur . 30. maí | Palermo & ferja yfir til Genúa Ekið verður til höfuðborgar eyjunnar , Palermo , en þar verður gefinn frjáls tími til að kanna mannlíf borgarinnar og líta inn til kaupmanna . Um kvöldið verður stigið um borð í skipið þar sem við snæðum kvöldverð og siglum svo af stað til Genúa . 31. maí | Sigling á Miðjarðarhafi til Genúa Við njótum þess að vera í rólegheitum á skipinu . Komið verður að landi í Genúa seinnipartinn og þá verður ekið á hótel í bænum Arenzano þar sem við gistum síðustu nóttina . Hér bíður okkar kvöldverður og eftir hann er upplagt að rölta um og skoða þennan fallega bæ . 1. júní | Novara & heimflug frá Mílanó Í dag bíður okkar borgin Novara sem er önnur stærsta borgin í Piamont sjálfsstjórnarhéraðinu . Hún er ein af rómversku borgunum og eru margar glæstar byggingar sem prýða hana . Tákn borgarinnar er basilíkan San Gaudenzio með 121 m háum turni . Hér gefst tími til að skoða sig um og líta jafnvel í búðir . Upplagt er að fá sér kvöldverð áður en ekið verður út á flugvöll . Brottför frá Mílanó kl. 20:40 og lending í Keflavík kl. 22:55 að staðartíma . Eiginmaður minn er Norbert Birnböck sem er einn af bílstjórum Bændaferða .